DUAMFALI TAMI KIMAL: Ñi doy küme longkontukungeal ka adümfalngeal ti kimeltun, pengelnge video ka adentun.
CHUMAFUYMI
Dullinge kümeke video ka adentun tami doy küme kimeltucheal. Trawün mu pengelafuymi fillke adentun, dibujo, mapa kam kakelu femngechi dungu. Welu femnge tüfa tami kimeltual ti falinke dungu müten. Tami femal tüfa amuldungun mew, ka pengelafuymi video. Tami pu allkütukeetew ngelay ñi re longkontukual chem ñi peel ti video ka adentun mu. Feymu kellufinge engün ñi doy longkontukual ti kimeltun.
Ti adentun kam ti video küme pengelngepe. Tüfa kiñe dungu tami femafel: trawün mu pengel-layaymi kiñe rume pichi adentun. Femngechi kom pu trawüluwkülelu küme adkintuafi.